Daar is niks soos die opwinding wat mens ervaar as jy om die draai gery kom in die Wildtuin en daar staan ‘n klomp motors opgehoop nie.
Ek het so bietjie gaan dink oor ongewone besigtigings wat ek al in my lewe in die Wildtuin beleef het waarvoor jy kan uitkyk volgende keer wat jy in die bosveld is.
ŉ Ratel (Honey Badger) is ook ŉ klein diertjie wat maklik misgekyk kan word as mens nie oplet na klein diertjies in die veld nie. Die klein tawwe buksie, wat enige bysteek kan weerstaan, het nog net drie keer sy gesiggie vir my gewys tydens my jare in die Kruger. Dis egter ŉ groot bederf om hom in aksie te sien, besig om amok te maak in ŉ byenes.
Die aardwolf. Ook bekend as die bruin hiëna. Een van die seldsaamste diere in die veld. Ten spyte van sy vreemde naamgenoot, is dit egter ŉ vreeslike skaam dier wat net miere eet. Ek het ook nog net een keer die voorreg gehad om dié skugter dier te sien. Dit was ook net vir ŉ oomblik en toe het hy verdwyn. Hy is eintlik ŉ nagdier.
Indien jy ŉ voëlkyker is, is daar selfs nog meer seldsame besigtigings wat mens kan van vertel. Of miskien het jy al twee bokke of kameelperde sien baklei.
Vertel my gerus in die kommentaarblokkie hier onder watter ongewone besigtigings jy al beleef het in die Krugerwildtuin.